Bolest hlavy
Dobry den
Rano o pol 7 som vstala s prisernou bolestou hlavy,dala som si ibalgin rapid po 2 hod. znova bolest o pol 11 ej som dala nalgesin s a po 1 hodine znova.bolest pretrvava hlavne vzadu aj po celej hlave a čele mam tazke oci...bolest sa minimalne zmiernila len....co si mozem dat a kedy,
Dobrý deň,
ďakujeme za Vašu otázku.
Pri silnej bolesti nie je vhodné kombinovať liečivá z rovnakej farmakoterapeutickej skupiny, ako sú práve Vami spomínané lieky Ibalgin a Nalgesin S. Súbežným podaním dvoch liečiv zo skupiny nesteroidových antiflogistík je prítomné zvýšené riziko nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. V prípade nedostatočného účinku Ibalginu je možné po 4 hodinách, resp. pri nedostatočnom účinku Nalgesinu po 6 hodinách, podať liek s obashom paracetamolu (Paracetamol, Paralen, Panadol novum).
Z uvedených liekov je pri stredne silnej bolesti najčastejšie užívaný Nalgesin S. Na úvod sa môže užiť dvojitá dávka, a to buď 2 tablety naraz alebo sa 2. tableta môže užiť v hodinovom intervale po prvej (nie však pokiaľ ste pred tým užili Ibalgin). Pri samoliečbe by nemala byť presiahnutá denná odporučená dávka 3 tablety. Pre lepšiu účinnosť a rýchlejšie uľavenie od bolesti odporúčam kombinovať liek od bolesti s magnéziom.
Prajem skorú úľavu od ťažkostí.
S pozdravom
PharmDr. Veronika Kiabová